

ที่ ศธ ๐๖17.10/ วิทยาลัยเทคนิคสระแก้ว

 สถาบันการอาชีวศึกษาภาคกลาง 3

 อำเภอวัฒนานคร จังหวัดสระแก้ว ๒๗๑๖๐

 2 มิถุนายน 2560

เรื่อง ขอความอนุเคราะห์วิทยากร และสื่อประกอบการบรรยาย

เรียน ผู้จัดการบริษัท แอดวานซ์ อินโฟร์ เซอร์วิส จำกัด (มหาชน)

ด้วยวิทยาลัยเทคนิคสระแก้ว ดำเนินการจัดการเรียนการสอนหลักสูตรประกาศนียบัตรวิชาชีพ (ปวช.) และหลักสูตรประกาศนียบัตรวิชาชีพชั้นสูง(ปวส.) ได้ดำเนินโครงการเพิ่มความรู้และประสบการณ์ให้กับผู้เรียน โดยการจัดหาผู้เชี่ยวชาญมาให้ความรู้แก่นักเรียน นักศึกษาแผนกวิชาไฟฟ้ากำลังและแผนกวิชาอิเล็กทรอนิกส์ ในด้านระบบสื่อสารและโทรคมนาคม มีผู้เข้าร่วมอบรมจำนวน 100 คน นั้น

ในการนี้ วิทยาลัยเทคนิคสระแก้ว จึงขอความอนุเคราะห์วิทยากรมาบรรยายและนำเสนอข้อมูลเกี่ยวกับระบบสื่อสารและโทรคมนาคมในยุค Thailand 4.0 ในวันที่ 15 มิถุนายน 2560 เวลา 13.00 – 16.00 น. ณ วิทยาลัยเทคนิคสระแก้ว รวมทั้งขอความอนุเคราะห์ AIS PLAYBOX จำนวน 3 เครื่อง ทั้งนี้ วิทยาลัยฯได้มอบหมายให้ นายธีระยุทธ มอญขาม เบอร์โทร 089-2015679 เป็นผู้ประสานงาน

จึงเรียนมาเพื่อโปรดพิจารณา

ขอแสดงความนับถือ

(นายจรัส เล่ห์สิงห์)

ผู้อำนวยการวิทยาลัยเทคนิคสระแก้ว

ฝ่ายบริหารทรัพยากร (งานบริหารงานทั่วไป)

โทรศัพท์ ๐ ๓๗๒๖ ๑๕๓๕

โทรสาร ๐ ๓๗๒๖ ๑๖๗๕

E mail : sakaeo.ar@gmail.com